cyanic-selkie/wikianc huggingface dataset:
Малахит
Малахитот е минерал од бакар карбонат хидроксид, со формулата Cu2CO3(OH)2. Овој непроѕирен минерал, со зелени ленти/линии, кристализира во моноклиничкиот кристален систем и најчесто формира ботриоидни, влакнести или сталагмитски маси, во фрактури и во длабоки подземни простори, каде што водната маса и хидротермалните течности обезбедуваат средства за хемиски врнежи. Индивидуалните кристали се ретки, но се јавуваат како тенки, ацикуларни призми. Пседоморфи се појавуваат по повеќе коцкести кристали - азурит.
Етимологија и историја
Името на каменот потекнува од грчкиот збор Μολοχίτης λίθος molochites lithos, што значи „слезово-зелен камен“, од μολόχη molochē, варијанта на μαλάχη malāchē, „слез“. Минералот го добил ова име поради неговата сличност со листовите на слезот.
Малахитот бил интензивно ископуван од големите рудници „Орме“ во Британија пред 3.800 години, користејќи камени и коскени алатки. Археолошките докази покажуваат дека рударската дејност завршила во околу 600г. п.н.е, при што до 1.760 тони бакар биле произведени од ископаниот малахит.
Археолозите докажале дека минералот бил ископуван и топен за да се добие бакар, во долината Тимна во Израел повеќе од 3.000 години. Оттогаш, малахитот почнал да се користи и како украсен и скапоцен камен.
Појава
Големи количества малахит се ископани во Урал, Русија. Уралскиот малахит не се ископува во моментов, но Г.Н. Вертушкова известува за можното откривање на нови наоѓалишта на малахит на Урал. Го има низ целиот свет вклучително и во Демократска Република Конго; Габон; Замбија; Цумеб, Намибија; Мексико; Нов Јужен Велс; Бура, Јужна Австралија; Лион, Франција; долина Тимна, Израел; и југозападниот дел на САД, особено во Аризона.
Структура
Малахитот се кристализира во моноклиничкиот систем. Структурата се состои од синџири на наизменични Cu2+ јони и OH− јони, со нето позитивен полнеж, вткаени помеѓу изолирани триаголни CO32− јони. Така, секој бакарен јон е конјугиран со два хидроксилни јони и два карбонатни јони; секој хидроксилен јон е конјугиран со два бакарни јони; а секој карбонат јон е конјугиран со шест бакарни јони.
Користење
Малахитот се користел како минерален пигмент во зелените бои од антиката до1800г. Пигментот не станува блед кога е во контакт со светлина, но чувствителен е на киселини. Оваа природна форма на зелен пигмент е заменета со неговата синтетичка форма, вердитер, меѓу другите синтетички зелени.
Малахитот се користи и за украсни цели, како на пример во Малахитната соба во музејот Ермитаж, во која се наоѓа огромна вазна со малахит, и Малахитната соба во Кастиљо де Чапултепек во Мексико Сити. Друг пример е вазната Демидов, дел од поранешната колекција на семејството Демидов, а сега во Метрополитниот музеј на уметноста.
„Таза“, голема вазна од малахит, едно од најголемите парчиња малахит во Северна Америка и подарок од царот Николај Втори, стои како фокусна точка во центарот на просторијата на библиотеката Линда Хол. Во времето на царот Николај I украсните парчиња со малахит биле меѓу најпопуларните дипломатски подароци.
Малахитот се користел и во Кина уште од периодот на Источниот Жоу.
Симболизам и суеверија
Едно шпанско суеверие од 17 век, сметало дека ако детето носи ромб од малахит ќе му помогне да заспие и ќе ги задржи злите духови подалеку. Марбодус го препорачал малахитот како талисман за младите поради неговите заштитни својства и неговата способност да помогне при спиењето. Историски се носел и за заштита од гром и заразни болести и за здравје, успех и постојаност во љубовта. Во средниот век било вообичаено да се носи врежано со фигура или симбол на Сонцето за да се одржи здравјето и да се избегне депресијата на која Јарците се сметале за ранливи.
Во древниот Египет зелената боја (wadj) била поврзана со смртта и моќта на воскресението, како и со новиот живот и плодноста. Древните Египќани верувале дека задгробниот живот содржи вечен рај, наречен „Полето на Малахит“, кој личи на нивните животи, но без болка или страдање.
Употреба на руда
Едноставните методи за екстракција на бакарна руда од малахит вклучуваат термодинамички процеси како што е топењето. Оваа реакција вклучува додавање на топлина и на јаглерод, предизвикувајќи карбонатот да се распаѓа, оставајќи бакар оксид и дополнителен извор на јаглерод, како што е јагленот и го претвора бакарниот оксид во бакар метал.
Основната равенка за оваа реакција е:
Бакар карбонат + топлина → јаглерод диоксид + бакар оксид (бојата се менува од зелена во црна).
Бакар оксид + јаглерод → јаглерод диоксид + бакар (промена на бојата од црна во бакарна боја).
Малахитот е бакарна руда со низок степен, меѓутоа, поради зголемената побарувачка за метали, се користи поекономична обработка како што се хидрометалуршки методи (со употреба на водени раствори како сулфурна киселина), бидејќи малахитот е лесно растворлив во разредени киселини. Сулфурната киселина е најчесто употребувано средство за филтрирање на руди од бакар оксид како што е малахитот и се употребува за да ја елиминира потребата од процеси на топење.
Здравствени и еколошки грижи
Ископувањето на малахит за украсни или бакарни руди вклучува ископување на отворен коп или подземно ископување, во зависност од степенот на рудните наоѓалишта. Површинските и подземните рударски техники можат да предизвикаат деградација на животната средина преку губење на живеалиштата и биолошката разновидност. Одводнувањето на киселите рудници може да ги загади водата и изворите на храна и негативно да влијае на човековото здравје ако неправилно се управува или ако дојде до истекување од јаловината.
Ризикот да има влијание врз здравјето и животната средина и од традиционалната металургија и од поновите методи на хидрометалургија е значајен.
Сепак, практиките за зачувување на водата и за управувањето со отпадот за хидрометалуршките процеси за екстракција на руда, како што е малахитот, се построги и релативно поодржливи. Новите истражувања се спроведуваат и за подобри алтернативи на тие техники, како што е лужењето со сулфурна киселина кое има високи влијанија врз животната средина, дури и според стандардите за регулација на хидрометалургијата и иновациите.
Сон
Сон — низа на слики и чувства кои се појавуваат за време на спиењето. Содржината и целта на соништата не може целосно да се разбере, иако тие биле предмет на интерес низ историјата. Научната дисциплина која се занимава со соништата е позната како онирологија, а толкувањето на сонот се нарекува ониромантија.
Содржина на соништата
Од 1940-ти до 1985 г., Калвин Хал собрал повеќе од 50.000 извештаи од соништа од Универзитетот Вестерн Ресерве (Western Reserve University). Во 1966 г. Хал и Ван де Кастл ја издале Анализата на содржината на соништата во која прикажале систем на кодирање за проучување на 1000 извештаи на соништа од студенти на универзитетот. Се докажало дека луѓето низ цел свет сонуваат главно исти работи. Целосните извештаи за соништа на Хал штитеникот на Хал, Вилијам Домхоф, ги направил достапни за јавноста во средината на 1990-ти, а дозволил и различни анализи.
Личните искуства од последниот ден или недела се најчесто вклучени во соништата.
Чувства
Најчесто чувство што се јавува во соништата е немир. Другите чувства вклучуваат болка, осаменост, страв, радост итн. Негативните чувства се многу почести од позитивните.
Сексуални теми
Анализираните податоци на Хал покажале дека сексуалните соништа не се појавуваат повеќе од 10 проценти од времето и се подоминантни во средината на тинејџерските години. Друго проучување покажало дека 8% од соништата на мажите и жените имаат сексуална содржина. Во некои случаи сексуалните соништа можат да резултираат со оргазам. Тие соништа се познати како еротски соништа.
Повторливи соништа
Додека соништата се сонуваат само еднаш, многу луѓе искусиле и повторливи соништа, што всушност претставува еден ист сон кој се јавил во различни прилики на спиење. Околу 70% од жените и 65% од мажите дале извештај за повторливи соништа.
Најчести теми
Анализата на содржините покажала дека се појавуваат некои најчести теми во соништата. Во нив спаѓаат: ситуации поврзани со училиштето, прогонување, трчање бавно на некое место, паѓање, доцнење, смрт на некоја жива личност, некој мртов дека е жив, паѓање на заби, летање, некои идни настани како родендени, годишнини итн. ( со различни сценарија), незгодни моменти, вљубување во некоја непозната личност, разочарување од некое испитување, неспособност да се движиш, невозможност да го фокусираш погледот, сообраќајни несреќи, дека си обвинет за некое злосторство кое не си го направил, случајно да сфатиш дека си гол, одење во тоалет и многу други.
Боја наспроти црно-бело
Дванаесет проценти од луѓето сонуваат само во црно-бело. Проучувањата од 1915 г. до 1950-тите се држеле до тоа дека најголем дел од соништата се црно-бели, но овие резултати почнале да се менуваат во 1960-тите. Во денешно време само 4,4 % од соништата на луѓе под 25 години се црно-бели. Неодамнешни истражувања укажуваат дека променетите резултати можеби се резултат на промената на телевизорите од црно-бели во боја.
Неврологија на спиењето и соништата
Нема општоприфатена биолошка дефиниција за сонувањето. Општите набљудувања покажуваат дека соништата се силно поврзани со брзото движење на очите т.е. РЕМ-спиењето, а на електроенцефалограм се гледа дека тогаш активноста на мозокот најмногу наликува на будност. Незапаметените соништа надвор од РЕМ-спиењето се најчесто обични во споредба со другите. За време на животниот век една личност минува околу шест години во сонување, што е околу два часа секоја вечер. ) Повеќето од соништата траат од 5 до 20 минути. Инаку, не е познато од кој дел на мозокот потекнува сонот, дали постои едно единствено место одговорно за сонот, или пак сонот потекнува од повеќе делови на мозокот, или која е целта на сонувањето за телото и умот.
Се претпоставува дека сонот е резултат на диметилтриптамин (DMT) во мозокот. За ова Џ. Келавеј предложил биохемиски механизам во 1988 г. според кој диметилтрипаминот може да се поврзе со феноменот на визуелен сон, каде што нивото на диметилтрипамин во мозокот периодично се издигнува за да предизвика визуелно сонување и други природни состојби на умот.
За време на РЕМ-спиењето ослободувањето на одредени невротрансмитери е речиси потиснато. Како резултат на тоа, моторните неврони не се стимулираат, а состојбата е позната како РЕМ-атонија. Ова ги спречува соништата да предизвикаат опасни движења на телото.
Откривањето на РЕМ
Во 1952 г. Јуџин Асерински го открил РЕМ-спиењето додека работел на операција на неговиот советник. Асерински забележал дека очите на заспаните треперат под затворените очни капаци, а подоцна користел и апарат за детектирање за да ги сними мозочните бранови за време на овие периоди. За време на една сесија го разбудил субјектот кој завивал и плачел за време на РЕМ-спиењето и го потврдил сомнежот дека всушност субјектот сонувал. Во 1953 г. Асерински и неговиот советник го издале пионерското откритие во списанието „Наука“ (Science).
Теории за сонот
Во своите „Дијалози“, папата Григориј I ги дели соновите во неколку категории: прво, соништа предизвикани од преоптоварен стомак или од суета; второ, несериозни соништа; понатаму, соништа предизвикани од желбите, или истовремено од желбите и од разиграноста на духот; соништа-откровенија; и измешани соништа, како резултат на желбите и на откровението.
Бидејќи методите на интроспекција биле заменети со повеќе самосвесни објективни методи во социолошката наука во 1930-тите и 1940-тите, проучувањето на соништата се исфрлило од научната литература. Соништата не биле ниту директно видливи од експериментаторот, ниту пак биле доверливи субјектите или извештаите за соништата на субјектите, бидејќи биле изобличени како резултат на задоцнето присетување, ако и воопшто субјектите можеле да се присетат. Многу почесто соништата целосно се забораваат, можеби како резултат на нивниот недозволен карактер (Фројд 1955 г. [1900 г.]). Најпосле, се чинело дека овие проблеми ги ставаат соништата надвор од доменот на науката.
Откривањето дека соништата се случуваат главно за време на една специфична електрофизиолошка состојба на спиење, брзо движење на окото или РЕМ спиење, која може објективно да се набљудува, довело до враќање на интересот за овој феномен. Кога било одредено времето на траење на РЕМ фазата и субјектите биле разбудени за да дадат извештај пред да се случи некоја измена или заборавање, било утврдено дека субјектите многу точно го одредуваат времето додека се одвивало спиењето и дека раскажувањето на соништата всушност одговара на должината на РЕМ спиењето кое му претходело на будењето. Блиската врска меѓу РЕМ спиењето и сонот била првата основа за серија на извештаи кои го опишуваат сонувањето: дека е редовно навечер, најчесто повремен феномен и е активност со висока честота за време на секое спиење и се јавува во утврдени интервали отприлика секој 60-90 минути кај сите луѓе во текот на животниот век. Фазите на РЕМ спиење и соништата што ги придружуваат прогресивно се продолжуваат во текот на ноќта, во првата фаза се најкратки, околу 10-12 минути, а во втората и третата фаза се зголемуваат до 15-20 минути. На крајот на ноќта соништата може да траат околу 15 минути, иако овде може да се сонуваат различни прикаски како резултат на краткотрајни возбудувања што го прекинуваат спиењето кога ноќта завршува. Извештаите од соништа можат да бидат извештаи од нормални субјекти, во 50% од случаите кога будењето се прави пред да заврши првата РЕМ фаза. Степенот на враќање на податоците се зголемува до 99% ако будењето е направено во последната РЕМ фаза во ноќта. Зголемувањето на способноста за присетување е поврзана со засилувањето на мечтата, боите и емоциите во сонот во текот на ноќта. Приказната во сонот во последната РЕМ фаза е најдалеку од реалноста, содржи најмногу необични елементи и заедно со зголемената веројатност за спонтани возбудувања дозволува да се случи будењето, што ја повишува можноста за сеќавање на последниот сон. Различните луди особини на сонот придонесуваат и да се смета самиот сон за „луд“. Извештаите дека првите соништа во ноќта се пореални, всушност се мешаат со мислите за будење.
Хаглингс Џексон (1932 г.) сметал дека спиењето помага да се поништат непотребните сеќавања и врски од текот на денот. Ова го прегледале Крик и Мичисон (1983 г.) и цитирале дека сонот во спиењето е период на обратно учење. Сепак, спортивниот став дека со сонувањето се пренесува информација исто така постои.
Проучувањето на соништата е спремно да продолжи надвор од опишувањата. Многу факти беа собрани за различната ментална активност без некое јасно разбирање на нејзината основна природа. Како може сонот да добие драматична форма без некој своеволен придонес на намерата на сонувачот? Како се формираат перцепциите кои често на економичен начин го изразуваат поврзувањето старите сеќавања и искуствата од моменталното будење? Дали има ефект од соништата и покрај тоа што се забораваат? Што ни кажуваат процесите за тоа како функционира умот? соништата се тежок предизвик. Тие заслужуваат да дадеме се од себе.
Хипотези за сонувањето
Постојат многу хипотези за функцијата на соништата меѓу кои:
Поврзаност со медицински состојби
Одредени медицински состојби (невролошки состојби) можат да влијаат врз соништата. На пример, луѓето со синестезија никогаш не изјавиле црно-бело сонување, и честопати имаат тешкотија во претставување на идејата за сонување само во црно-бело. Терапијата за повторување на кошмарите (често поврзувана со посттрауматичен стрес) може да вклучува алтернативни сценарија кои почнуваат на секој чекор од сонот.
Толкување на сонот
Низ историјата соништата се користеле за лечење (како што е пронајдено во храмот на Асклепиј кај Старите Грци) како и за управување со божествената инспирација. Некои домородни американски племиња користеле „потрага по привидување“ како обред, постење и молитва сè додека не добиле сон како предвидување, кој требало да се сподели со остатокот од племето.
За време на доцниот XIX и XX век, и двајцата Зигмунд Фројд и Карл Јунг ги поистоветувале соништата како врска помеѓу свесното и несвесното. Тие исто така уверуваат дека несвесното е доминантна сила во сонот и соништата ја изразуваат менталната активност на восприемачката сила. Додека Фројд сметал дека постои активна цензура на несвесното дури и за време на сонот, Јунг расправал дека чудниот квалитет на соништата е ефикасен јазик, кој во споредба со поезијата еднакво е способен за откривање на скриеното значење.
Фриз Перлс ја претставил својата теорија за соништата како дел од холистичката природа на Гешталт терапијата. соништата се гледаат како проекции на дел од себе што бил игнориран, одбиен или потиснат.
Соништа за расеани грешки
соништата за расеано грешки се соништа во кои сонувачот расеано прави нешто што се обидувал да го запре (еден класичен пример е сонување дека палиш цигара кога се обидуваш да ги откажеш цигарите). Субјектите кои имале вакви соништа се разбудиле со интензивно чувство на вина. Едно проучување нашло позитивна врска меѓу овие соништа и успешното запирање на ваквото однесување.
Присетување на соништа
Присетувањето на соништата е многу несигурно, иако вештината може да се истренира. Присетувањето во соништата најчесто може да се случи ако личноста се разбуди додека сонува. Жените почесто се присетуваат на соништата од мажите. соништата на кои леѓето тешко се присетуваат може да се окарактеризираат со релативно мало влијание и фактори како возбудување или попречување играат улога во присетувањето на соништата. Честопати, присетувањето на соништата може да се случи со слушање на случаен предизвик или стимул. Дневник за соништата може да помогне за нивно присетување, за психотерапијата или за забава. За некои луѓе, штом главата ќе ја допре перницата кога си легнуваш навечер, спонтано се доживуваат некои бледи слики и чувства од претходната вечер. Сепак тие се најчесто слаби и кратки за да дозволат присетување на соништата.
Дежа ви
„Дежа ви“ е опишано како чувство на претходно искусување на нешто на јаве или на сон, навидум заборавено сè до моментот на потсетување.
Поврзување на соништата
Во една употреба поимот „поврзување на соништата“ е феномен според кој некој надворешен стимул, најчесто звучен, станува дел од сонот и го буди сонувачот. Има позната слика на Салвадор Дали што го опишува овој концепт, насловена како „Сон предизвикан од летот на една пчела“ (1944 г.).
Управна поделба на Хонгконг
Окрузи (или реони) на Хонгконг (кинески: 香港 地區) се 18 политички области во кои Хонгконг е географски и административно поделен. Секој реон има реонски совет, порано реонски одбори, за кои одборите се основани во 1982 година, кога Хонгконг беше под британска власт. Сепак, реоните имаат ограничена важност за населението, бидејќи малку јавни служби работат според границите на реоните. Полицијата, противпожарните служби, здравствените служби, министерството за образование и поштенската служба дефинираат свои сопствени идиосинкратски географски поделби.
Сон
Поврзување на соништата
Поимот „поврзување на соништата исто така се користел во испитувањето на степенот до кој настаните од претходниот ден стануваат елементи на соништата. Неодамнешните проучувања сметаат дека најголемо влијание имаат настаните од претходниот ден како и тие од пред една недела.
Управна поделба на Хонгконг
Историја
Во 1860-тите, жителите кои зборувале на истите дијалекти често биле групирани заедно, а социјалната структура била поважна од структурата на округот. Трговците често патувале заедно како еснафи и продавале заеднички добра низ различни области. Организациите како што се Нам Пак Хонг, комитетот на болницата Тунг Ва и „Комитетот за набљудување на реонот“ честопати ги пресекуваат сите локални обласни линии. Концептот за поделба на реоните стана важен дури во 1870 година, кога се зголемија културните конфликти помеѓу кулите, Кинезите и Британците. Еден од првите законски обиди за контрола на областите се случи во 1888 година според Уредбата за европски резервации за области, која ги резервираше областите исклучиво за Европејците. Првата уредба за урбанистичко планирање се појави дури во 1939 година.
Сон
Сонот како тема во уметноста и во популарната култура
Сонот е често застапено во уметноста и во популарната култура. Долго време низ историјата соништата биле предмет на претпоставка и извор на инспирација. Низ историјата, луѓето го барале нивното значење и се обидувале да гатаат со нивна помош. Гледано физиолошки, соништата се опишуваат како реакција на неутралните процеси за време на спиењето, психолошки како одраз на потсвеста, а пак гледано духовно, тие се пораки од Бог или предвидување на иднината. Многу култури практикувале инкубација на соништата, со намера да се обработат, што биле претскажувачки или содржеле божествени пораки. Во Јудаизмот се одржува посебна церемонија, наречена „хатават халом“, што буквално значи „сонот да се направи добар“. Преку овој обред, рабинот или рабинскиот суд можат позитивно да ги толкуваат вознемирувачките соништа. Во Стариот Рим, толкувачот на соновите се нарекувал Аугур.
Управна поделба на Хонгконг
Историја
Новите територии и Нов Колун станаа дел од Хонгконг од 1898 година. Колонијалната влада го назначи окружниот офицер да ја надгледува областа. Отпрвин службеникот од Северна област беше стациониран во Таи По. Северниот округ и Јужниот округ подоцна беа поделени во Окружниот округ, канцеларијата на округот Туен Мун, канцеларијата на округот Јуен Лонг, окружниот округ Саи Кунг итн.
Сон
Сонот како тема во уметноста и во популарната култура
Современата популарна култура ги сфаќа соништата, како и Фројд, како израз на најдлабоките стравови и желби на сонувачот. Во филмовите, како Маѓепсан (Spellbound) од 1945 година или Манџурскиот кандидат од 1962 година, протагонистите мора да извлекуваат битни поуки од надреални соништа.
Управна поделба на Хонгконг
Историја
Шемата на обласната администрација беше спроведена во 1982 година со воспоставување на реонски одбор и комитет за управување со реони во секој од окрузите во Хонгконг, вклучувајќи го островот Хонгконг, Каулун и претходно споменатите Нови територии. Целта на шемата е да се постигне поефикасна координација на владините активности во обезбедувањето услуги и установи на ниво на реон, да се осигура дека Владата одговара на потребите и проблемите на реонот и да го промовира учеството на јавноста во обласните работи. Од 1 јули 1997 година до 31 декември 1999 година, поранешните реонски одбори беа заменети со привремени реонски одбори. Привремените реонски одбори беа заменети за возврат на 1 јануари 2000 година, со 18 реонски совети.
Постојат две големи промени во поделбите на реоните од нивното спроведување во 1982 година:
Сон
Сонот како тема во уметноста и во популарната култура
Сепак, повеќето од соништата во популарната култура не содржат симболи, туку директен и реалистичен опис на стравовите и желбите на сонувачот. Сцените со соништа може да не се разликуваат од оние сцени од реалниот свет на сонувачот, раскажувачка техника што го намалува чувството за безбедност на сонувачот и публиката и овозможува протагонистите во хорор-филмовите, како што се Кери (1976), Петок 13-ти(1980) или Американски врколак во Лондон (1981) случајно да бидат нападнати од силите на мракот додека се наоѓаат навидум на безбедни места.
Во спекулативната фикција, границата меѓу сонот и реалноста може да биде заматена дури и многу повеќе отколку што е потребно во приказната. Сонот може да биде психички манипулирани (филмовите Кошмарот на улицата на Брестовите, 1984-1991) или буквално да се исполни како во Керамичарско тркало на рајот (1971). Со таквите приказни, протагонистите пред публиката одигруваат искуства од нивни лични соништа, што ги чувствуваат како реални.
Управна поделба на Хонгконг
Сектор за внатрешни работи
Одделот за внатрешни работи е одговорен за шемата на обласната администрација, градењето на заедницата и активностите за вклучување на заедницата, мали проекти за подобрување на животната средина и помали локални јавни работи и лиценцирање на хотели, куќи за гости и апартмани. Го промовира концептот на делотворно управување со згради и објекти и тесно соработува со другите владини оддели за доследно подобрување на стандардот во Хонгконг. Собира и проценува јавно мислење за релевантни прашања што ја засегаат заедницата и го поврзува и запознава населението со владините политики. Овие одговорности се извршуваат првенствено преку 18-те обласни канцеларии кои го покриваат целиот Хонгконг.
Окружен управител
Како шеф на секоја обласна канцеларија, окружниот управител е претставник на Владата на Специјалниот административен регион во Хонгконг на ниво на област. Тој има одговорност да ја надгледува работата на шемата на обласната администрација во областа. Покрај тоа, од него се бара да одржува тесна врска со различни сектори на заедницата и да ги рефлектира нивните проблеми до Владата. Негова должност е да осигури дека проблемите во областа се решаваат навремено преку меѓу-одделенски консултации и соработка. Исто така, тој дејствува како врска помеѓу реонскиот совет и одделите и служи како медијатор меѓу нив кога ќе се појават проблеми. Окружниот управител е исто така вклучен во заедницата на секое ниво. Тој има улога да посредува во решавањето на споровите помеѓу корпоративните тела и жителите. Тој управува со јавна служба за испитување за да и овозможи на заедницата лесен пристап до услугите и информациите обезбедени од владата. Во итни ситуации, окружниот управител е одговорен за координирање на различните оддели на терен за делотворно обезбедување на услуги за помош.
Состав на окружните совети
Единаесет мандатните окружни совети, составени од 479 членови (452 избрани, 27 по службена должност кои се претседатели на рурални комитети на Новите територии), започнаа на 1 јануари 2020 година.
Комитети за управување со окрузи
Со окружниот одбор за управување во секоја област раководи окружен уптавител. Тоа е владин комитет составен од претставници на основните оддели во реонот и обезбедува форум за одделите за дискутирање и решавање на проблемите во областа. Одговара позитивно на советите и барањата на окружниот совет и доставува сеопфатен писмен извештај за својата работа на секој состанок на окружниот совет. За да се подобри комуникацијата помеѓу окружниот одбор за управување и окружниот совет, претседателот на окружниот совет, заменик-претседател и претседателите на комитетите на окружниот совет се поканети да се приклучат на комитетот за управување со окрузи како членови.
Освојувачи на медали на Средоземните игри 2013
Во списокот на освојувачи на медали по земји на Средоземните игри 2013 се наведени сите земји-учеснички на игрите кои освоиле медали. Игрите се одржуваат во Мерсин од 20 јуни до 30 јуни 2013.
1109
1109 (Римски бројки) — година според општоприфатениот календар. Тоа била 1109 година од новата ера, 109. од вториот милениум, 9. од XII век и последна од 1100-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6617 и 6618 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5859 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4869 и 4870 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1862.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1109 година се протега во 3745 и 3746, додека според второто гледиште, годината трае во текот на 3805 и 3806 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1652. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 502 и 503 исламска година.
Грајфсвалдски универзитет
Грајфсвалдски универзитет (службено Универзитет Ернст Мориц Арнт Грајфсвалд; Ernst-Moritz-Arndt-Universität Greifswald) — јавен истражувачки универзитет, сместен во Грајфсвалд, Германија, во сојузната покраина Мекленбург-Западна Померанија.
Основан во 1456 (со предавање постои од 1436 ), тој е е еден од најстарите универзитети во Европа, со генерации на познати дипломци и наставен кадар, кои студирале или работеле во Грајфсвалд. Како четврти најстар универзитет во денешна Германија, додека привремено бил најстар универзитет во рамките на Кралствата Шведска (1648–1815) и Прусија (1815–1945), соодветно. Околу две третини од 12.000 студенти доаѓаат надвор од покраината. Поради атмосферата на мал град, присуството на студентите од самиот универзитет е многу изразено, па поради тоа, Грајфсвалд често е опишуван како „универзитет со град изграден околу него“, наместо град со универзитет.
Иван Почекин
Иван Почекин е руски виолинист. Роден е во 1987 година во Москва. Тој се истакнал со освоената прва награда на Третиот меѓународен натпревар за виолина Паганини во Москва во 2005 година. Исто така го освоил второто место на 8-от Меѓународен натпревар по виолина Вацлав Хумл. Неговите снимања на романтична музика постигнале голема популарност меѓу љубителите на музиката во Русија и во странство.
Алтајски јазик
Алтајскиот е туркиски јазик и службен јазик на Република Алтај во Русија. Во 2002 година се забележани 67,900 луѓе што го зборувале јазикот.
Петар Кузманоски
Биографија и кариера
Кузманоски по завршувањето на активната децениската ракометна кариера, во сезоната 1981/82 во дресот на својот матичен клуб РК „Тутунски комбинат“, ја презел улогата на тренер на младинската школа,а потоа станал тренер на машката сениорска екипа.
Но, најголмиот успех во тренерската кариера го постигнал со најквалитетниот женски ракометен колектив на РК „Тутунски Комбинат“, кои во сезоната 1987/88 станале второлигаши во некогашната YU  женска ракометна лига и тоа било првпат РК „Тутунски Комбинат“ да има женска второлигашка екипа, која предводена од Таста редела успеси. Таста останал активен во ракометот во Прилеп и по распадот на РК Тут –Ком. Формирал школа „РК Таста 107“ за млади ракометарки кои се натпреварувале во Првата женска ракометна лига. Бил организатор на спектакуларниот ракометен настан, кога играле ветераните на Македонската репрезентација со ветераните „Тут-Ком“, одржан во 2012 година за собирање средства за изградба на црквата „Св.Петка“ во прилепската населба Точила. Тренерската кариера ја завршил во 2014 година во својот клуб-школа „Таста 107“. Починал на 29 април 2018 година во Прилеп.
Градец (Виничко)
Градец — село во Општина Виница, кое се наоѓа во самото подножје на планината Плачковица, во околината на градот Виница.
NGC 5282
NGC 5282 — елиптична галаксија во соѕвездието Ловечки Кучиња, заведена во Новиот општ каталог на длабоконебесни тела.
Градец (Виничко)
Географијa и местоположба
Селото се наоѓа на 4 километри јужно од градот Виница, на падините на планината Плачковица, на надморска висина од 510 метри. Атарот на селото е голем и зафаќа површина од 59 км2, во чии рамки доминираат шуми со површина од 4.141,2 ха, потоа следуваат пасишта со 1.264,1 ха и обработливо земјиште со 423,1 ха. Атарот се издига до сртот на Плачковица, каде што се граничи со териториите на општините Карбинци и Радовиш. Со оглед на тоа дека селото се наоѓа на оддалеченост од неколку километри од Виница, Градец припаѓа на рурбалната зона на ова централно место. Низ селото тече Градечка Река, којашто е значајна за наводнувањето на Виничко Поле, а претставува и извор за производство на електрична енергија.
Во април 2011 година е изготвен урбанистички план со кој е планирано изградба на нова населба Градец, којашто се предвидува да биде расположена на просторот меѓу Градец и Виница.
NGC 5282
Откривање
Телото е откриено на 22 мај 1881 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Градец (Виничко)
Стопанство
Населението во селото главно се занимава со земјоделство и лов. Во поглед на земјоделството, селото има мешовита функција.
Во непосредна близина на селото, во правец кон планината Плачковица, се наоѓа МХЕ „Градечка Река“, којашто има моќност од 0,7 MW. Акумулацијата на реката е изградена на околу 2 км од централата.
NGC 5282
Податоци од набљудување
Според морфолошката класификација на галаксиите, NGC 5282 е од видот E3. Видливиот сјај со голо око изнесува 13,3 m, а оној во рамките на интервалот од минималната до максималната честота 14,3 m, додека површинскиот сјај изнесува 13 m/лм2. NGC 5282 има привидни димензии од 1,1' х 0,8'.
NGC 699
NGC 699 — спирална галаксија во соѕвездието Кит, заведена во Новиот општ каталог на длабоконебесни тела. Телото било предмет и на други истражувања, па освен како NGC 699 се споменува и како MCG -2-5-59, IRAS 01482-1217.
Градец (Виничко)
Население
Според податоците на бугарскиот етнограф Васил К’нчов („Македонија. Етнографија и статистика“) од 1900 година, селото имало 700 жители, сите Турци.
NGC 5282
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 43 м 24,8 с, а неговата деклинација, односно висината на лакот на тој агол, +30° 4' 12"". Положбениот агол на објектот е во износ од 96°.
Градец (Виничко)
Население
Разгледувајќи го бројот на населението во текот на XX век, за Градец може да се забележи дека тоа покажува стабилност и постојаност на бројот на своите жители, кој постојано е над 1.000 жители. Според пописот во 1948 година, во селото живееле 1.513 лица; додека најголем број на жители е забележан на пописот во 1953 година, кога во селото живееле 1.639 лица. По 1953 година е забележан пад на бројот на населението во селото, па така на пописот во 1971 тоа изнесувало 1.132 лица, што претставува најмал број на населението на некој од спроведение пописи. Бројот на населението на пописите по 1971 години се одржувал на нивото од околу 1.200 жители.
NGC 699
Откривање
Телото е откриено во 1886 година од страна на Франк Милер, со помош на рефрактор, чијашто леќа имала пречник од 26 см.
Градец (Виничко)
Население
Според пописот од 2002 година, селото имало 1.245 жители, од кои 1.215 Македонци, 21 Ром и 9 Турци.
NGC 699
Податоци од набљудување
Според морфолошката класификација на галаксиите, NGC 699 е од видот Sbc. Видливиот сјај со голо око изнесува 14,1 m, а оној во рамките на интервалот од минималната до максималната честота 14,9 m, додека површинскиот сјај изнесува 13,2 m/лм2. NGC 699 има привидни димензии од 1,6' х 0,3'.
NGC 5282
Други поделби
Проучување на NGC 5282 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 48614. Во рамките на атласот на длабокото небо, Уранометрија 2000.00, објектот припаѓа на групата означена со бројот 110; додека во Каталогот на основни ѕвезди (GSC) е групиран под бројот 2537. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 86.
NGC 699
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 50 м 43,6 с, а неговата деклинација, односно висината на лакот на тој агол, - 12° 2' 8". Положбениот агол на објектот е во износ од 135°.
Градец (Виничко)
Население
Според последниот попис од 2021 година, во селото живееле 1.013 жители, од кои 758 Македонци, 6 Турци, 161 Ром, 4 останати и 84 лица без податоци.
NGC 699
Други поделби
Проучување на NGC 699 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 6798. Во рамките на атласот на длабокото небо, Уранометрија 2000.00, објектот припаѓа на групата означена со бројот 263; додека во Каталогот на основни ѕвезди (GSC) е групиран под бројот 5280. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1207.
Градец (Виничко)
Родови
Според истражувањата од 1958 година, родови во селото се
Турски
Ромски
Македонски Православни
Самоуправа и политика
Селото припаѓа во рамките на Општина Виница, во чијшто состав е според сите административни поделби од 1952 година. Во периодот од 1950 до 1952 година, истото претставувало посебна општина во рамки на Кочанската околија.
Избирачко место
Во селото постојат избирачките места бр. 315 и 315/1 според Државната изборна комисија, сместени во основното училиште.
На претседателските избори во 2019 година, на овие избирачки места биле запишани вкупно 1.125 гласачи.
Општествени установи
Во селото се наоѓа подрачно училиште на ОУ „Славчо Стојменски“ во Виница. Покрај тоа, во селото има дрводелска, односно автомеханичарска и лимарска работилница, амбуланта, продавници и угостителски објекти.
Иселеништво
Преку 150 турски семејства се имаат иселено во Турција. Потомците на иселените Турци од селото се наоѓаат во градот          Ак-Хисар и неговата близина (само во селото Суљманли се иселени околу 60 семејства).
Хеминформатика
Хеминформатиката, позната и како хемоинформатика или хемиска информатика (англиски термини chemoinformatics, cheminformatics, chemical informatics и chemiinformatics) по дефиниција претставува употреба на компјутерски и информатички техники за решавање на голем број на проблеми на полето на хемијата. Ваквите in slilico техники во голема мерка се користат во фармацевтските фирми во раните фази од процесот на дизајна на нови лекови. Овие методи може во голема мерка да се користат и во другите области на хемијата за решавање на хемиски проблеми од различен карактер.
Историја
Терминот хеминформатика е дефиниран од страна на F.K. Brown во 1998 година на следниот начин:
Хеминформатиката претставува употреба на изворите на информации за трансформација на податоците во информации и на информациите во знаење со намера побрзо да се добијат повеќе информации за изнаоѓање на супстанци кои би можело да се користат во при развојот на нови лекови.
Складирање и пребарување на хемиски структури
Една од првите примени на хеминформатиката е во изнаоѓањето на постапки за складирање и пребарување на структури на хемиските супстанци. Делотворно пребарување низ структурни информации за молекулите во себе вклучува користење на информатички алатки (за пребарување низ податоци и машинско учење), како и познавања од областа на теоријата на графови (или поточно на хемиската теорија на графови). Истражувањата поврзани со претходното вклучуваат работа со:
Формати на податотеки за складирање на хемиски структури
За in silico претставување на хемиските структури се користат специјализирани формати (пр XML, SDF, SMILES и др.). Ваквите формати за претставување на хемиски структури се користат за складирање на структурите во хемиски бази на податоци. Некои типови на формати се погодни за виртуелно претставување на дводимензионален и тридимензионални структури, додека пак, други формати се попогодни за изучување на физичките својства, за моделирање или, пак, за изучување на белковина-лиганд интеракциите.
Квантитативна структура-активност релации (КСАР)
КСАР моделите (како што уште се нарекуваат квантитативни структура–својства релации - КССР) служат за предвидување активноста на некоја супстанца (или на некое нејзино својство) врз основа на нејзината структура. Во овој КСАР моделите се тесно поврзани со хемометријата.
NGC 7709
NGC 7709 — спирална галаксија во соѕвездието Водолија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7709 се споменува и како MCG -3-60-2, IRAS 23328-1658.
Податоци од набљудување
Според морфолошката класификација на галаксиите, NGC 7709 е од видот SB0. Видливиот сјај со голо око изнесува 12,6 m, а оној во рамките на интервалот од минималната до максималната честота 13,6 m, додека површинскиот сјај изнесува 12,8 m/лм2. NGC 7709 има привидни димензии од 2,3' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 35 м 27,2 с, а неговата деклинација, односно висината на лакот на тој агол, -16° 42' 20"". Положбениот агол на објектот е во износ од 55°.
Други поделби
Проучување на NGC 7709 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 71828. Во рамките на атласот на длабокото небо, Уранометрија 2000.00, објектот припаѓа на групата означена со бројот 304; додека во Каталогот на основни ѕвезди (GSC) е групиран под бројот 6403. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 334.
IC 1864
IC 1864 — галаксија во соѕвездието Ловечки Кучиња, заведена во Новиот општ каталог на длабоконебесни тела.
Откривање
Објектот е откриен на 21 март 1903 година од страна на Макс Волф.
Податоци од набљудување
Според морфолошката класификација на галаксиите, IC 1864 е од видот *.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 42 м 0,8 с, а неговата деклинација, односно висината на лакот на тој агол, +39° 6' 18".
Други поделби
Проучување на IC 1864 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
Бригада
Бригада е воена формација која вообичаено е составена од три до шест баталјони. Три или повеќе бригади формираат дивизија. Според составот и наоружувањето бригадите можат да бидат: пешадиски, артилериски, воздухопловни и др.
Суровичево (општина)
Населени места
Општината Суровичево е создадена на 1 јануари 2011 г. со спојување на шест стари општини: Суровичево, Ајтос и Чалџиево и општинските целини Мокрени, Лехово и Невеска.
Општинска единица Ајтос
На територијата на општинската единица е и напуштеното Ново Село (Άνω и Κάτω Νέα Κόμη, Ано и Като Неја Коми).
Општинска единица Лехово
Општинската единица има само едно населено место — селото Лехово (Λέχοβο).
Кон територијата на општинската единица Лехово е присоединет и атарот на некогашното село Врапчин (Χειμαδιό, Химадио), срушено во 1980 г.
Општинска единица Мокрени
Општинската единица има само едно населено место — селото Мокрени (Βαρικό, Варико). Ова е единственото костурско село во општината.
Општинска единица Невеска
Општинската единица има само едно населено место — селото Невеска (Νυμφαίο, Нимфео).
Општинска единица Суровичево
Општинската единица ги опфаќа следниве општински оддели и населени места:
Општинска единица Чалџиево
До 20-те години на XX век селата имале исклучиво турско население, кое по Лозанскиот договор е иселено во Турција, а на негово место доаѓаат понтиски Грци. Опшинската единица Чалџиево со седиште во Чалџиево (Филотас) ги опфаќа следниве општински оддели населени места:
Космос-1415
Космос-1415 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 12 октомври 1982 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 1250 килограми. Космос-1415 бил навигациски сателит.
Орбитални податоци
Исфрлувањето на сателитот било на орбита околу Земјата на средна висина. Периодот на обиколување на сателитот околу Земјата изнесувал 673,4 минути, додека аголот на наклонетост на орбиталната рамнина во однос на рамнината на екваторот изнесувала 64,8°. Најголемото растојание од Земјата го достигнал на 9076 км, а најмалото на 9070.
Александар Цфасман
Александар Наумович Цфасман бил советски џез пијанист, композитор, диригент, аранжер, издавач и активист. Се родил на 14 декември 1906 година, а починал на 20 февруари 1971 година. Тој бил важна личност во Советскиот Џез од периодот на средината на 1920-тите до крајот на 1960-тите.
Цфасман е роден во Александровск (сегашно Запорожје, Украина). Тој дипломирал на музичката школа во Нижегород во 1923 година и таму свирел на тапани во оркестарот и дипломирал и на Конзерваториумот во Москва во 1930 година по пијано на Феликс Блуменфелд.
Какао
Какаото (науч. Theobroma cacao) е мало (4-8 м високо) дрво од фамилијата Слезови (Malvaceae) со потекло од тропските делови на Америка. Од неговите семиња се прави какаова маса (прав) и чоколадо.
Води потекло од Средна Америка. Во XVI век, Шпанците го пренесле во Европа, каде поради неадекватните природни услови не можело да се произведува. Во 1980 година, какаото било пренесено во Гвинејска Африка, каде толку се раширило што денес таа станала негов најголем призводител. Инаку, какаото претставува дрвенесто растение чиј плод содржи 30 до 45 зрна од кои, кога ќе созреат, се екстрахира какаовото масло, а со нивно мелење се добива какаов прав. Тој претставува основна суровина за добивање на чоколадо и какаова напивка. Какаовото дрво цвета двапати во текот на годината, па според тоа и двапати се берат плодовите.
Какаото е тропска култура која денес се одгледува помеѓу 20° северна и 20° јужна географска ширина. Тоа бара длабоко и влажно земјиште, умерена температура од околу 27 °C и големо количество на врнежи (1.500-3.800 мм).
Корисни својства
Се смета дека какаото помага во превенцијата на појавата на срцеви заболувања, а тоа се должи на присуството на флавонол, силен антиоксиданс кој го поттикнува протокот на крв во мозокот и така влијае врз когнитивните способности.
Папа Павле I
Павле I (лат. Paulus PP. I; ? - 28 јуни 767) — римски папа од 29 мај 757 до 28 јуни 767. Водел дипломатски преговори со лангобардскиот крал Дизидериј и кралот Пепин Кусиот. На крајот на краиштата, нему му се укажаал можноста да ги присоедини Беневенто и Тоскана под своја управа.
Црква „Св. Атанасиј Велики“ - Неготино
'''Црква „Св. Атанасиј Велики“ - Неготино''' — единствена црква во градот Неготино. Оваа градска црква претставува соборен храм за целата Неготинска парохија. Се наоѓа во близина на средиштето на градот, до кејот на Тимјаничка Река.